OpenLLM-France/wikimedia huggingface dataset:
# Surdisorex schlitteri

Surdisorex schlitteri és una espècie de musaranya africana endèmica del mont Elgon, a la frontera entre Kenya i Uganda. És coneguda a partir d'un únic exemplar que fou descobert el 1984 i classificat inicialment en el gènere Myosorex. Més de dues dècades més tard, fou descrita com a espècie a part, categoritzada en el gènere Surdisorex i anomenada en honor de Duane Schlitter, un mastòleg especialitzat en els mamífers petits d'Àfrica.

## Bibliografia

* Kerbis Peterhans, J.; Stanley, W. T.; Hutterer, R.; Demos, T.C.; Agwanda, B. 2009. «A new species of Surdisorex Thomas, 1906 (Mammalia, Soricidae) from western Kenya». Bonner zoologische Beiträge, 56: 175-183.
# Talking Stick Resort Arena

La Talking Stick Resort Arena és un pavelló poliesportiu a Phoenix (Arizona). Es va inaugurar l'1 de juny del 1992 i els equips que l'han utilitzat com a la seva seu són els Phoenix Coyotes de l'NHL (1996-2003) i actualment els Phoenix Roadrunners de l'ECHL, els Phoenix Mercury de la WNBA i els Arizona Rattlers de l'Australian Football League. Principalment és conegut per ser la seu de l'equip de l'NBA, Phoenix Suns. Té una capacitat per 18.422 espectadors quan es practica bàsquet i de 16.210 quan es prepara per a l'hoquei.
# Teen Beach Movie

Teen Beach Movie és una pel·lícula original Disney Channel del 2013. Tracta d'una parella d'adolescents, en Brady (Ross Lynch) i la Mack (Maia Mitchell), que es varen conèixer gràcies a la pel·lícula de Wet Side Story. Els protagonistes de la pel·lícula són en Tanner (Garret Clayton) i la Lela (Grace Phipps), i són de bandes diferents però s'enamoren, i les bandes fan les paus. Un dia la Mack surfeja amb una taula de surf màgica de fa moltes generacions familiars, s'ofega i el Brady la busca. De sobte apareixen a la seva pel·lícula preferida: de Wet side story. Hauran de tornar, però primer arreglar un problema, perquè en Tanner s'enamorarà de la Mack i la Lela d'en Brady.
# Test qualitatiu

Test qualitatiu és un test amb el qual es treballa amb la percepció sensorial de les persones per poder extreure'n conclusions, diguem-ne, a partir dels sentits perceptius de les persones (ulls, olor, sabor, tacte, oïda).
En termes més pràctics, l'acció de "testar" a la gent, es duu a terme amb un objecte o quelcom amb la qual cosa la persona qüestionada pugui opinar i donar la seva a partir de la reacció amb alguns dels seus sentits. Així doncs, un exemple del fet, seria testar una colònia. La persona en qüestió, duria mostres i aniria preguntant a la gent sobre diferents aspectes d'aquesta colònia, tals com l'olor, el color, el tacte de l'envàs, etc.

## Referències

* ↑ Análisis Sensorial y Estudios con consumidores
* ↑ Carles Riba Campos Generalitats sobre els mètodes qualitatius: trets bàsics, variants, camps d'aplicació i història
# The New England Journal of Medicine

The New England Journal of Medicine (abreviat sovint en cites bibliogràfiques N. Engl. J. Med. o NEJM) és una revista mèdica d'anàlisi en anglès. És publicada per la Massachusetts Medical Society. Es descriu com la més antiga revista mèdica publicada amb regularitat al món.

## Referències

* ↑ Altman, Lawrence K.; M.D. «THE DOCTOR'S WORLD; Editor of Journal Envisions New Directions and Lighter Tone» (en anglès). The New York Times, 05-02-1991. ISSN: 0362-4331.
# The New Grove Dictionary of Opera

The New Grove Dictionary of Opera és una enciclopèdia d'Òpera, considerara una de les millors fonts de referència general en aquesta temàtica. És l'obra més gran sobre òpera publicada i impresa en anglès, amb 5.448 pàgines en quatre volums.
Va ser publicada el 1992 per Macmillan Reference a Londres, i va ser editada per Stanley Sadie, amb contribucions de més de 1.300 experts. L'enciclopèdia conté 11.000 articles en total que parlen de 2.900 compositors i 1.800 òperes. L'apèndix de la mateixa inclou un índex de noms i rols, així com índex de íncipits d'àries, ensembles i peces d'òpera.
El diccionari es troba disponible en línia, juntament amb el The New Grove Dictionary of Music and Musicians.

## Bibliografia

* William Salaman, "Review: The New Grove Dictionary of Opera", British Journal of Music Education (1999), 16: 97-110 Cambridge University Press
* John Simon, "Review: The New Grove Dictionary of Opera, 4 vols.", National Review, April 26, 1993
* Fairtile, Linda B. «Reviewed work(s): The New Grove Dictionary of Music Online by Laura Macy». Journal of the American Musicological Society, 56, 3, Fall 2003, pàg. 748–754. DOI: 10.1525/jams.2003.56.3.748. JSTOR: 3128793.
* Zaslaw, Neal «Review: The New Grove Dictionary of Opera». The Musical Quarterly, 78, 1, 1994, pàg. 149–158. DOI: 10.1093/mq/78.1.149.
* Charles Rosen, "Review: The New Grove Dictionary of Opera", The New York Review of Books, Volume 40, Number 8, April 22, 1993
* Bernard Holland, "Grove Opera Dictionary Can Make Experts Of Dilettante and Pro", The New York Times, January 2, 1993

## Enllaços externs

* Oxford Music Online
# Temporada 2016-2017 de l'EC Granollers

Dades de la 43a temporada a Tercera Divisió de l'Esport Club Granollers.

## Plantilla

| Pos. | Jugador | Procedència | Temporada |
| POR | Iván Francisco Fuentes Gómez 'Ivi' | UE Sant Andreu | 2016-2017 |
| POR | Joel Samper Enríquez | EF Gironès-Sàbat | 2016-2017 |
| DEF | Roger Bellavista Fortuny | UE Vic | 2010-2011 |
| DEF | Gerard Font López | CF Damm | 2013-2014 |
| DEF | Sergi Valls Buiza | Palamós CF | 2013-2014 |
| DEF | Carles Mur Amigó | UA Horta | 2016-2017 |
| DEF | Jaume Serra Rodríguez | UE Vic | 2016-2017 |
| DEF | Francisco Fuentes Corominas | FC Martinenc | 2016-2017 |
| DEF | Èric Martínez Ibáñez | AEC Manlleu | 2016-2017 |
| DEF | Daniel Erencia Moreno | Celaya FC | 2016-2017 |
| DEF | Javier González López | Terrassa FC | 2016-2017 |
| MIG | Àlex Gil Salas | CF Mollet UE | 2013-2014 |
| MIG | Ramon Suárez Ibáñez | CF Mollet UE | 2014-2015 |
| MIG | Héctor Miguel Páez | CD Masnou | 2014-2015 |
| MIG | Ricard Alcántara Martorell 'Ricky' | UE Vilassar de Mar | 2015-2016 |
| MIG | Marc Burgos López | Terrassa FC | 2016-2017 |
| MIG | Joshua Romero Cabeza | AEC Manlleu | 2016-2017 |
| MIG | Joel Sánchez Brey | UE Cornellà juvenil | 2016-2017 |
| MIG | Alejandro Manuel Muñoz Caballé | CF Badalona juvenil | 2016-2017 |
| DAV | Carlos Cano Jiménez | Santfeliuenc FC | 2015-2016 |
| DAV | Alejandro Cañadilla Zúñiga | UA Horta | 2016-2017 |
| DAV | Albert Corzo Buendía | UE Cornellà juvenil | 2016-2017 |
| DAV | Roland Garros Torrent | Cerdanyola del Vallès FC | 2016-2017 |
| DAV | Àlex Español Guiu | CE Sabadell FC B | 2016-2017 |
| DAV | Lluís Bargalló Pastor | Girona FC juvenil (cedit) | 2016-2017 |
Altres jugadors utilitzats a la pretemporada: Xavi, José, Armando Ariel Irigoyen Benítez (juvenil), Marc Vélez Alonso (juvenil), Germán Collado Padilla (Albacete B), Aarón, Antoni Atanasio González (juvenil), Enzo, Irwing Torres, Diego Carrillo Pendás (Castellón).
Llegenda: · Capità · Juvenil · Lesionat · Altes · Passaport europeu · Extracomunitari · Extracomunitari sense restricció
| Baixes 2015-2016 | Destinació |
| José Ortega Díaz | Terrassa FC |
| Roger Martínez Rosique 'Rugi' | Terrassa FC |
| Aitor Torres Martínez | Cerdanyola del Vallès FC |
| Marcelo Luna Sáez | FP Hermes |
| David Bauli Palacios | CE Júpiter |
| Ferran Vila Bassas | CE Júpiter |
| Pedro Bilbao Tejeda | UE Sant Ildefons |
| Eloi Zamorano Coll | UE Llagostera B |
| Joan Guillamat Ribó | estudis |
| Dídac Rodríguez González 'Didi' | FC Sant Cugat Esport |
| David Durán Fuentes | FC Martinenc |
| Roger Mora Torrent | CF Lloret |
| Eduard Cosme Bruy | UE Vilassar de Mar |
| Mario Martín Flores | lesionat |
| Baixes 2016-2017 | Destinació |

## Resultats i classificacions

* Copa Catalunya
* Amistosos
* Tercera Divisió
| Posició | J | G | E | P | GF | GC | DG | Punts |
# Tecla de blocatge del teclat numèric

La tecla de blocatge del teclat numèric (abreujada com a « Bloq. num. » o millor « Bloq. num. » o « Bloc. Num. », anotada en anglès « Num Lock » o « Numeric Lock » i en francès « Verr. num. » o « Ver. Num. ») és una tecla del teclat numèric que permet d'activar o de desactivar la introducció de les xifres a partir d'aquest. Quan aquesta és activada el DEL Num Lock (teclats anglosaxons o espanyols) o Verr Num (teclats francòfons), situat a sobre, és encès. Quan és desactivat, les xifres del teclat numèric serveixen de fletxes que permeten de navegar.

## Vegeu també

* Mapes de teclats
* Alt (tecla)
* Bloq Maj
* Tecla insert
* Tecla de funció
* Retorn de carro
# Teclat

«Teclat» té aquests significats:
* Informàtica: El teclat d'ordinador és un perifèric d'entrada.
* Música: Un Instrument de teclat és un instrument musical dotat d'un o més teclats que han de ser accionats per tal que l'instrument soni.
Viccionari
# Teclat Dvorak

El teclat Dvorak o teclat simplificat Dvorak és una distribució de teclat dissenyada pels doctors August Dvorak i William Dealey als anys 1920 i 1930 com una alternativa a l'encara popular distribució de teclat QWERTY. També se l'ha anomenat teclat simplificat o teclat simplificat nord-americà, però se'l coneix comunament com teclat Dvorak.

## Característiques generals

Dvorak i Dealey van estudiar les freqüències de les lletres i la fisiologia de la mà i van crear la disposició segons aquests principis:
* És més fàcil teclejar alternant les dues mans.
* Per aconseguir la màxima velocitat i eficiència, les lletres més comunes i els dígrafs haurien de ser els més fàcils de teclejar. Això significa que haurien d'estar a la fila intermèdia, que és on descansen els dits.
* Així mateix, les lletres menys comunes haurien d'estar situades a la fila inferior, que és la que més costa assolir.
* La mà dreta hauria de realitzar la major part del teclejat, ja que la majoria de les persones són dretanes.
* És més difícil teclejar dígrafs amb dits adjacents que amb dits no adjacents.
* La pulsació de les tecles s'hauria de desplaçar, generalment, des de les vores del teclat cap al centre (com a exemple, situï els dits sobre una taula i miri què és més fàcil: anar des del dit petit cap a l'índex o viceversa). Aquest moviment sobre un teclat s'anomena flux interior del moviment (inboard stroke flow en anglès).
Aquest disseny de teclat va ser completat el 1932 i se li va concedir la Patent dels Estats Units N º 2.040.248 el 1936. Va ser designat com una distribució de teclat alternativa per l'American National Standards Institute (ANSI) el 1982. El 1984, el teclat Dvorak s'estimava que tenia uns 100.000 usuaris.
A més, degut a alguns dels principis indicats a dalt i altres preferències, hi ha variacions considerables entre les implementacions pel que fa a la situació de la puntuació en la distribució de teclat anglès.

## Vegeu també

* teclat AZERTY

## Enllaços externs

* Aprendre a tocar (Dvorak)
* Dvorak contra Qwerty - Una comparativa de les dues distribucions de teclat
* BÓPO - Un teclat Dvorak pel català
# The Daily Star (Líban)

The Daily Star fou un diari libanès, que s'edità en anglès. La publicació era diària i contenia informació de tot l'Orient Mitjà. El diari es va fundar l'any 1952 i fou popular entre els nouvinguts al país per l'auge de la indústria petrolera.
Després d'un tancament temporal l'any 2009, el diari va reduir la seva mida. Tot i això, rep un gran nombre de lectors en línia, principalment d'Amèrica del Nord, d'Austràlia i d'Europa, arribant a registrar fins a 80.000 visitants únics cada dia.
El 4 febrer 2020, arran de moltes de dificultats financeres, el diari anuncià una suspensió temporal en la seva publicació en versió impresa. Finalment, tancà completament d'ençà del 31 octubre 2021. Una part dels seus funcionaris s'incorporà a L'Orient Today, la secció anglòfona del diari francòfon L'Orient le Jour.

## Referències

* ↑ «The Daily Star - Lebanon». Arxivat de l'original el 2020-09-20. [Consulta: 4 agost 2020].
* ↑ «THE GREAT STAGES OF THE LEBANESE PRESS» (en anglès), 28-09-2013. Arxivat de l'original el 2013-09-28. [Consulta: 4 agost 2020].
* ↑ Doyle, Paul. Lebanon (en anglès). Bradt Travel Guides, 2012-03. ISBN 978-1-84162-370-2.
* 1 2 «Lebanon’s The Daily Star shuts down after years of financial problems» (en anglès). Al-Arabiya News, 4 febrer 2020. [Consulta: 5 març 2023].
# The OMD Singles

The OMD Singles és el dotzè disc (la seva segona recopilació) del grup anglès de pop electrònic Orchestral Manoeuvres in the Dark. Va aparèixer a finals de setembre de 1998.
Aquesta nova recopilació es distingeix de la primera (The Best of OMD) en la inclusió de temes extrets dels tres discos publicats després de 1988 (Sugar Tax, Liberator i Universal); a més, cançons com "Secret" o els senzills de Dazzle Ships han desaparegut del llistat. Les peces més antigues foren remasteritzades directament de les cintes analògiques antigues.
Poc abans que aparegués el CD Virgin Records edità un EP de remescles anomenat "The OMD Remixes". La idea inicial era publicar tot un CD, però a causa de limitacions pressupostàries s'hagué d'editar únicament un EP amb 3 remescles completades. L'any 2003 aparegué a l'estat francès un, ara sí, CD complet de remescles, que fou publicat juntament amb la recopilació originària en una edició doble.

## Temes
### CDV 2859

* Electricity (3,32)
* Messages (4,46)
* Enola Gay (3,32)
* Souvenir (3,37)
* Joan of Arc (3,47)
* Maid of Orleans (4,12)
* Tesla Girls (3,34)
* Locomotion (3,57)
* Talking Loud and Clear (3,56)
* So in Love (3,30)
* If You Leave (4,30)
* (Forever) Live and Die (3,36)
* Dreaming (3,58)
* Sailing on the Seven Seas (3,45)
* Pandora's Box (4,06)
* Call My Name (4,15)
* Dream of Me (3,53)
* Walking on the Milky Way (4,02)

### The Remixes EP (VSCDT 1694)

* Enola Gay (OMD vs. Sash! remix) (4,04)
* Souvenir (Moby remix) (4,41)
* Electricity (The Micronauts remix) (8,44)

### The OMD Singles (Remix Edition)

* Enola Gay (remix de David Guetta i Joachim Garraud)
* Enola Gay (OMD vs. Sash!)
* Souvenir (7am version)
* Souvenir (Me & Us remix)
* Souvenir (Hard House version)
* Souvenir (Moby remix)
* Electricity (The Micronauts remix)
* Apollo XI (@440 Northern Electronic Soul remix)
* Maid of Orleans (Afterhours mix de Mulu)
* Joan of Arc (Organ mix de Mulu)
* Enola Gay (Dancefloor Killa remix de David Guetta & Joachim Garraud)

## Enllaços externs

* Informació sobre el disc Arxivat 2007-12-22 a Wayback Machine.
# The Observer

The Observer és un diari dominical britànic, amb la seu central a Londres, publicat des del 4 de desembre de 1791. Políticament se situa en la mateixa ideologia socialdemòcrata o de centreesquerra que el diari The Guardian, el qual el va adquirir l'any 1993 i pertany al Guardian Media Group. És el diari dominical més antic del món.
Té un tiratge de 453.071 exemplars (setembre de 2008).

## Història

El primer exemplar es va publicar el 4 de desembre de 1791 per W.S. Bourne. El diari aviat entrà en deutes i el seu propietari va intentar vendre'l a un grup antigovernamental el 1794 i com no va aconseguir-ho un germà ric de Bourne va tractar de vendre el diari al govern britànic el qual també va refusar l'oferta però va acceptar subvencionar-lo per tal d'influir en la seva línia editorial, per això el diari aviat adoptà una posició dura contra els radicals com Thomas Paine, Francis Burdett i Joseph Priestley.
El 27 de febrer del 2005 va aparèixer el bloc The Observer Blog.

## Bibliografia

* David Astor and The Observer per Richard Cockett. amb facsímils del The Observer, i altres forografies en blanc inegre de persones lligades al diari The Observer. 294 pàgines amb un índex.

## Referències

* ↑ Matt Wells «World writes to undecided voters». The Guardian [Londres], 15-10-2004 [Consulta: 13 juliol 2008].
* ↑ «The Observer under review». BBC News, 04-08-2009 [Consulta: 27 març 2010].
* ↑ «ABC Circulation Figures – 25 August 2008 to 28 September 2008» (PDF). Audit Bureau of Circulations (ABC). Arxivat de l'original el 26 de març 2009. [Consulta: 20 octubre 2008].
* ↑ Observer blog. [Consulta: 27 febrer 2007]
* ↑ First published by André Deutsch (London) in 1990 with an ISBN 0 233 98735 5

## Enllaços externs

* Observer website
* Information about The Newsroom Archive and Visitor Centre
* DigitalArchive paid-for service
* History of Guardian Media Group 1990 - 1999, Guardian Media Group website; as of 2 March 2003; GMGplc.co.uk Arxivat 2004-01-14 a Wayback Machine. (link requires Flash to view timeline)
* History of the Observer
# Thomasomys ladewi

Thomasomys ladewi és una espècie de mamífer rosegador de la família dels cricètids. És endèmic del nord-oest de Bolívia, on viu a altituds d'entre 2.360 i 3.300 msnm. Es tracta d'un animal terrestre. El seu hàbitat natural són els boscos montans. Algunes poblacions estan amenaçades per la desforestació, la fragmentació del seu medi i l'agricultura.
L'espècie fou anomenada en honor del jardiner estatunidenc Harvey Smith Ladew.

## Referències

* ↑ Cassola, F. Thomasomys ladewi. UICN 2016. Llista Vermella d'espècies amenaçades de la UICN, edició 2016, consultada el 9 maig 2017.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 233. ISBN 978-0801893049.
# Tennis (grup de música)

Tennis és un grup d'indie pop de Denver conformat pel duo marit-muller Alaina Moore i Patrick Riley. Durant la seua primera gira, James Barone es va incorporar com a bateria de la formació. La parella es va conéixer mentre estudiaven filosofia a la universitat, i van començar la formació després de tornar d'una aventura a la mar de set mesos per la costa atlàntica dels Estats Units. El nom de la formació ix a partir d'un acudit sobre Patrick Riley jugant tennis a la universitat.
Els seus dos primers llançaments, tots dos al juliol del 2010, van ser l'EP "Baltimore" amb la discogràfica Underwater Peoples i el senzill "South Carolina" amb Fire Talk. El primer àlbum d'estudi de Tennis va ser Cape Dory amb Fat Possum Records el gener del 2011. L'àlbum, presentat a la NPR, tracta de les experiències de la parella durant el viatge amb barca.
El segon àlbum de Tennis Young & Old va ser editat per Fat Possum Records el 14 de febrer del 2012 i produït per Patrick Carney dels The Black Keys. El primer senzill d'este àlbum "Origins" va ser tret per Forest Family Records el 6 de desembre del 2011.
Tennis ha publicat un grapat de versions d'altres grups, com els senzills autoeditats en digital "Tell Her No" de The Zombies, "Is It True?" de Brenda Lee o "Tears in the Typing Pool" de Broadcast.

## Discografia
### Àlbums

* Cape Dory (Fat Possum, Gener 2011).
* Young & Old (Fat Possum, Febrer 2012).

### Senzills

* "Baltimore" (Underwater Peoples, Juliol 2010).
* "South Carolina" (Fire Talk, Juliol 2010).
* "Is It True?" (autoeditat, Juny 2011).
* "Tell Her No" (autoeditat, Octubre 2011).
* "Origins" (Forest Family, Desembre 2011).
* "Tears in the Typing Pool" (autoeditat, Desembre 2011).

## Referències

* 1 2 «Artists » Tennis | Fat Possum Records». Fatpossum.com.
* ↑ by Tennis. «Tennis: The Band Retraces A Route, And A Relationship». NPR, 22-01-2011. [Consulta: 4 gener 2012].
* ↑ Tennis Announce New Album Produced By The Black Keys' Patrick Carney - News - Pitchfork
* ↑ «Tennis: "Origins - Tracks - Pitchfork». . Arxivat 2015-09-14 a Wayback Machine. «Còpia arxivada». Arxivat de l'original el 2015-09-14. [Consulta: 8 març 2012].
* ↑ «Tennis - Tell Her No (The Zombies Cover) on Indie Shuffle». .
* ↑ «Tennis – “Is It True?” - Gorilla vs. Bear». .
* ↑ «Tennis: "Tears in the Typing Pool" (Broadcast cover) - Tracks - Pitchfork». . Arxivat 2012-04-12 a Wayback Machine. «Còpia arxivada». Arxivat de l'original el 2012-04-12. [Consulta: 8 març 2012].
Viccionari
# Tirà becplaner olivaci

El tirà becplaner olivaci (Rhynchocyclus olivaceus) és un ocell de la família dels tirànids (Tyrannidae).

## Hàbitat i distribució

Habita boscos, clars, pantans i boscos oberts, localment a les terres baixes des del centre i est de Panamà, nord i est de Colòmbia, Veneçuela i Guaiana, cap al sud, a través de l'est del Perú fins al centre de Bolívia i Amazònia, nord i est del Brasil.

## Taxonomia

Alguns autors consideren l'existència de dues espècies:
* tirà becplaner olivaci occidental (Rhynchocyclus aequinoctialis, Sclater, PL, 1858). Que habita des de Panamà fins al nord i centre de Colòmbia, nord de Veneçuela i nord de Bolívia.
* tirà becplaner olivaci oriental (Rhynchocyclus olivaceus, sensu stricto). Des de Veneçuela meridional fins les Guaianes. També a l'est de Brasil.

## Referències

* ↑ tirà becplaner olivaci occidental«Tirà becplaner olivaci». Cercaterm. TERMCAT, Centre de Terminologia. Rev. 20/06/2021(català)
* ↑ tirà becplaner olivaci oriental«Tirà becplaner olivaci». Cercaterm. TERMCAT, Centre de Terminologia. Rev. 20/06/2021(català)
# Terňa

Terňa és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1259.
# Topologia diferencial

Dins l'entorn de la matemàtica, la topologia diferencial és una branca de coneixements que considera les varietats diferenciables i les funcions diferenciables entre elles. Estudia les possibles estructures diferenciables que les varietats poden portar. És un ciència adjacent a la geometria diferencial.
La topologia diferencial fa servir una de les principals eines de la teoria d'intersecció: la transversalitat, per establir els seus principals resultats.
Algunes de les qüestions que aquesta ciència tracta de respondre són:
* Quantes estructures diferenciables té una 2-varietat? ¿I una 3-varietat?
* Pot una certa varietat diferenciable ser embedded (de l'anglès: embedded ) en una altra?
* Si dos varietats diferenciables són homeomorfes són difeomorfes?
* Quines varietats diferenciables són frontera de varietats compactes?

## Vegeu també

* Difeomorfisme
* Teorema d'Encaix de Whitney
* Grup de Lie
* Espai tangent
* Fibrat tangent
* Fibrat vectorial
* Teorema de Stokes
* Cohomologia de de Rham
* Geometria riemanniana
* Teoria de les catàstrofes

## Referències

* V. Guillemin, A. Pollack. "Differential Topology". Prentice-Hall Inc, 1974. ISBN 0-13-212605-2.
* M.W. Hirsch. "Differential Topology". Graduate text in mathematics; 33. Springer-Verlag 1976. ISBN 0-387-90148-5.